שאלות ביקורת והערכה לפרק ג'- בונים מדינה

שאלת הבעת עמדה:

שאלה מסוג זה תהיה בפרק ג' של הבחינה.

תשובת עמדה היא תשובה המציגה עמדה או דעה ומבססת אותה. הכותב יודע שיש מי שחושב אחרת ולכן , עליו לנסות ולשכנע באמיתות דעתו או עמדתו.

העמדה צריכה להתבסס על נימוקים, ראיות, הצדקות והסברים התומכים בה.. הצגת עמדה יכולה להיות גם הצגת עמדות נגד והפכתן.

מבנה סכמטי של תשובה: דגם רענ"מ (רקע,עמדה,נימוקים,מסקנה)

א. הצגת העמדה : כאן יש להציג את העמדה בצורה ברורה ותאר מעט את ההקשר ההיסטורי של הבעיה. ניתן להשתמש בביטויים כמו: לדעתי, אני מסכים , אני סבור, אני משוכנע.....

ב. גוף התשובה- ביסוס העמדה על ידי דוגמאות, הוכחות, השוואות, הפרכות טענות נגד.

ג. סיכום: מסקנות. ניתן להשתמש בביטויים :ומכאן ש....,לסיכום,.... אני משוכנע ש....,

הצעה לעבודה בכתה:

דוגמה לשאלה: יש הטוענים שדוד בן גוריון לקח סיכון רב בכך שהכריז על מדינת ישראל ב14 במאי 1948- הבא את עמדתך בנדון

1.כתוב רקע קצר(כ"ט בנובמבר, מלחמת העצמאות, נסיבות הדיון במנהלת העם)

2. ערוך טבלת בעד ונגד הכרזת המדינה.(דף טיוטה)

3.בחר את עמדתך, למשל- אני חושב שאכן בן גוריון לקח סיכון רב מדי כשהכריז על המדינה.

4. הבא נימוקים מבוססים- ניתן להשתמש בטבלה.(לפחות 3 נימוקים) למשל התחל כך, אני סבור כך מהסיבות הבאות:.....

5.כתוב סיכום.

6. בדוק את התשובה

דוגמאות לשאלות עמדה שהועלו בישיבת צוות:

1. האם לדעתכם היה נכון לצאת למרד בבריטים בנסיבות שהיו לאחר מלחמת העולם השנייה.

נמקו את תשובותיכם.

1. יש הטוענים שהכרזתו של דוד בן גוריון על הקמת המדינה הייתה הימור מול פני ההיסטוריה

האם הערכה זו מקובלת עליכם , לאור האירועים בשנים 1947-1948 .נמקו את תשובותיכם.

1. יש היסטוריונים הסבורים כי מאחורי נאומו של גרומיקו עמד גם שיקול מוסרי הנובע משותפות גורל בין שני עמים שסבלו יותר מכולם במלחמת העולם השנייה- הרוסים והיהודים. חוו דעתכם על הערכה זו, לאור האירועים בשנים 1945-1947ונמקו.
2. יש הטוענים שהגורם העיקרי ליציאתם של ערביי ארץ ישראל נובעת בעיקרה מהתפוררות החברה הערבית תחת נטל המלחמה. חוו דעתכם על הערכה זו, לאור האירועים בשנים 1947-1948 ונמקו.
3. יש הטוענים שהגורם העיקרי להקמתה של מדינת ישראל הוא הסבל של היהודים בשואה. הביעו את עמדתכם על טענה זו .לאור האירועים בשנים 1945-1947 ונמקו.
4. לדעת רבים ניסה בווין, שר החוץ הבריטי, למנוע את הקמתה של מדינה יהודית, אך במדיניותו זירז שלא במתכוון את הקמתה. האם לדעתכם הערכה זו נכונה , לאור האירועים בשנים 1945-1947 נמקו את תשובתכם.
5. המאבק הצבאי, ההתיישבות, ההעפלה בשנים 1945-1947. באיזה תחום לדעתכם הושגו ההישגים החשובים ביותר בדרך להקמת המדינה. נמקו את דעתכם.